Lo-Renz-O/malagasy-sentence huggingface dataset:
Fifaliana ho anay ny fahavitan’izao asa fikarohana izao. Ny tao-trano, hono, tsy efan’ny irery, izao asa izao no tontosa, dia teo ny fifanampian’ireo sokajin’olona niara-niasa taminay. Isaorana ny avo izay nandavorary ny fanaovana ny asa fikarohana. Isaorana manokana ireo mpampianatra manana fandavan-tena nahafoy andro sy fotoana ka nanaiky hitsara ny asa fikarohana. Tsy nikely soroka fa nanao ny aina tsy ho zavatra na eo aza ny adidy aman’andraikitra iantsorohana any amin’ny sehatra isan-karazany. Ankasitrahana indrindra andriamatoa ratrema william, mpampianatra eto amin’ny ecole normale supérieure, ao amin’ny sampana teny malagasy, nanaiky am-pitiavana ho filoha mpitarika ny fanohanana ampahibemaso ny asa. Hioza-maso amin’ny tantely anie ianao, hanotsam-bava amin-dronono ! Tolorana fisaorana eram-po, eran-tsaina, ramatoa raharinjanahary lala, mpampianatra eto amin’ny ecole normale supérieure, ao amin’ny sampana teny malagasy, tamin’ny fahafoizan-tenany ka nanaiky tamim-pahatsoram-po hitsara ny asa fikarohana. Zava-dehibe ny torohevitra samihafa nomenao ho fanatsarana sy hampanan-danja ny asa fikarohana. Tsy hisaraka amin’ny sambatra sy mananjara anie ianao ! Fisaorana mitafotafo no atolotra an-dramatoa ratiaray suzette malalatiana, mpampianatra eto amin’ny ecole normale supérieure, ao amin’ny sampana teny malagasy, tsy nahalala sasatra nanoro hevitra, nanome tanana tamin’ny fitarihana anay nandritra ny asa fikarohana. Mankasitraka indrindra tamin’ny faharetana nananao tamin’ny fitarihana anay. Tsy ho diso zava-tsoa anie ianao eo amin’ny androm-piainana ! Tsy hadinoina ny fankasitrahana ny mpampianatra eto amin’ny sekoly, indrindra fa ny ao amin’ny sampana teny malagasy sy andriamatoa randriamahazo jean claude, filohan’ny sampana, tsy nitsahatra nanabe sy nanoro hevitra anay nandritra ny fotoana nianaranay teto amin’ny sekoly. Misaotra ny andiany fanasina , niara-nizara ny soa sy ny mahafinaritra, nifanampy sy nifanohana nandritra ny dimy taona niarahana.
Tsy ho vita ity asa fikarohana ity na tsy ho tomombana raha tsy misafidy fomba fiasa sy lalantsaina harahina izahay. Tsy nisalasala izahay nisafidy ny haitsikera haiteny ara- drafitra linguistique structurale io no tsapanay fa mety amin ny asa fikarohana atao noho ity karazam-pandinihana ity izay mifototra amin ny fiheverana ny voanteny matoanteny ho manana rafitra sy fitsipika arahina. Mety amin ny asa fikarohana ataonay izany, ary azo ampiharina tsara amin ity sehatra ity.
Toy izany koa ralehilahy. Manara- maso ny ataon ny ray aman-dreny amin izany. Hita eo ny fahaizan ny andaniny sy ny ankilany miasa na mahandro sakafo sns rehefa hita fa mifamelona tsara izy roa dia aroso ny sintaka. Maharitra taona iray ny mindram-baiavy, avy eo miroso amin ny sintaka.
Zana-tsarin-teny ao amin’ny métonymie ny synecdoque zavatra roa mifampiankina no mifanolo toerana ato amin’ny synecdoque ka ny ampahany ao amin’ilay zavatra resahina no entina milaza ny manontolo, na ny manontolo no entina milaza ny ampahany, raha toa ka zavatra roa tsy mifampiankina no mifanolo toerana ao amin’ny métonymie mifono hevitra lalina ny filalaovana amin’ny synecdoque , satria manosika ny olona hanakatra ny zavatra na hevitra manodidina azy. Ao amin’ny tononkalo rorotra , ohatra, dia lazain’i niry-solosoa amin’ny anarana hoe mpihaza voninahitra ireo mpanao pôlitika. Tsy ny voninahitra ihany anefa no hazainy, fa katsahiny ihany koa ny harena sy ny fahefana. Izany no mahatonga azy ireo hanao izay fomba rehetra hahazoana io toerana io. Sady mamintina ny filazan-javatra araka izany ny synecdoque no mahatonga ny mpamaky hamakafaka lalina. Toy izao ny ampahany maneho izany ao amin’io tononkalo io mirorotra ny zava an-tehezan-karana navalombalon-drahona tsy azonao laizina romotra manandro ny mpihaza voninahitra, ny bozaka aman’ahitra mihahaka manjahatra! 223 ahitana synecdoque ihany koa ato amin’ity andinin-tononkalo ity mangadihady mangadihady foana
Lafin-javatra maro no nitranga teo amin’ny amin’ny lafiny kolontsaina sy fanabeazana nisy ny sivana teo amin’ny gazety nahazo nivoaka sy ny taratasy alefa noho ny fisian’ny fikomiana, ao amin’ny tantara dia tsy nahazo gazety ry robena sy ny namany nandritra izany fisian’ny sivana izany
Tao ny fampifangaroana ny lafiny tekinika sy ny lafiny sôsialy ny tsikaritray mikasika ny fomba fiasan’ny fikrifama teo aloha dia ny fanomezan-danja bebe kokoa ny lafiny tekinika raha oharina amin’ny lafiny sôsialy. Hita ho nibahana tamin’ny fomba fiasa ny lafiny tekinika izay hita fa voafehin’ny tekinisianina tokoa. Maivan-danja kosa ny lafiny sosialy. Ohatra amin’izany ny fahavitsian’ny vehivavy nidina eny an-toerana. Na izany aza anefa dia nisy fahiny ny sampana mpanentana izay niandraikitra ny lafiny sôsialy.
Mila mahafantatra izay andrasana aminy ny mpianatra manampy ny mpianatra hanana risi-po hianatra ny fahafantarany ny tanjona kendrena amin’ny fianarany. Ny tanjona no zava-kendrena amin’ny fianarana fampianarana, koa ny fahafantarana izany no manampy azy ireo hanomban-tena amin’ny ezaka vitany. Ny fahafantaran’ny mpianatra izay andrasana aminy no hery manosika azy havitrika hatrany ka hahatonga azy tsy hiala an-daharana amin’ny fianarana.
Ny tantara fandefa amin’ny onjam-peo dia tantara maneho tantaran’olona iray na vondron’olona iray, eny na firenena iray mihitsy aza. Izany dia mety ho ampahana tantaram- piainana na koa mety ho tantaram-piainana iray manontolo mihitsy aza. Hoy pasitera ravelojaona maneho izany raha miresaka momba ny literatiora izy ny literatiora tantara fandefa amin’ny onjam-peo maneho ny zava-malaza mitranga tao amin’ny tany dia ny fivavahana izany, fitaovana sy fifandimbiasam-panjakana ny toetran’ny zava- boary, ny olombelona sy ny toetrany samihafa. 25 2.4.3. Ny tantara fandefa amin’ny onjam-peo eo amin’ny firafiny.
Tsy alehany tsy sahaza sy ny diso adiresy itena ka ampoizy fa ataoko diso adiresy koa ha ha ha ha ! Izay nampiasaina noho i navela mbola hita teny amin’ny toerana izay tokony tsy halehany akory. Io fomba io no nentin’i miora naneho ny hatezerany vokatry ny nananteran’i navela voninkazo teny amin’ny fasam-badiny fa tsy noho izany ihany fa noho ny tahony sao dia fantatr’i navela ny marina momba azy sy ny amin-dratefy ; iry voalohany kosa dia nataon’i sedra hanerena an’i navela hanaraka ny sitrapony no koa hanehoany fa masi-mandidy izy fa ny manaiky sisa no azon’i navela atao. Diso adiresy itena ka ataoko diso adiresy koa! Io teny io no namarana ny resaka izay natao hampihorohorona azy mianaka, izay no antitranterina tamin’ny tamberina andian-teny mihitsy. Hany ka natahotra mafy ralisy sy i navela ka nahaloa-bava an-dralisy ataovy mihitsy anaka izay hanalanao izany rehefa tonga any antananarivo ianao. Raha namerimberina ny teny diso adiresy i natiora ato amin’ny tantara dia nataony handokoana nenina, fahadisoam-panantenana, fahaverezan-kevitra tsy hita izay atao hany ka zary mahatsapa ilay mpandray anjara fa tsy eo na ao amin’ny anjara toerany izy. Tranga hita eny anivon’ny fiarahamonina izany ary matetika mahazo ny olona amin’ny maha olona azy. Toetra toa raiki-tapisaka mihitsy aza ka nahaloa-bolana ny ntaolo hoe ny olombelona toy ny amalona an-drano ka be siasia .
Misy hevitra ho raisina fa maina toy ny mantsaka amin’ny tandroha 237, ary mbola manatitrantitra izany rajoelisolo manao hoe tsy ny ady rima sy ny refy ary ny figadona no poezia inona no fahatsarana ? Ny fahamboniana ? Ny alahelo ? , ny fangorahana ? Ny fitambaran’ireo no atao hoe poezia 238. Maro ny endrika mety hisehoan’izany tononkalo malala-drafitra izany, ireto avy izy ireo ny andininy tsotra sy fohy tononkalo miendrika taratasy ifandefasana tononkalo miendrika resaka ifamaliana tononkalo toy ny miresaka mivantana tononkalo manana endrika mampanatrimaso tononkalo miendrika hain-teny na sôva tononkalo manome endrika kisary ho jerena tsirairay ireo.
Du point de vue socio-culturelle lors de notre descente sur terrain, nous avons constaté que bon nombre de parents attachent actuellement une grande importance à l’éducation de leurs enfants. Le nombre des enfants scolarisés ne cesse d’augmenter et monte jusqu’ à 81,97 l’année scolaire 2003-2004. Ces résultats proviennent effectivement de la politique gouvernementale par le biais d’une part de dotation de tous les établissements en kits scolaires et de l’allègement de charge de parents à l’aide des crédits ippte, d’autre part cette dernière, sa gestion notamment , fait l’objet des activités du faf, structure ayant pour mission de mener l’école et région où elle s’est implantée vers le développement néanmoins, les instructions qui les régissent ne sont pas suivies et ont généré un certain dégât au niveau de l’établissement.
Amin’ny maha mpanoratra azy izay, dia ireto misy sangan’asa vitsivittsy novokariny. Hatao miendrika fafana izany, ka aseho ao ny karazana boky nosoratany, sy ny lohateny nanehoany azy. Fafana ix. Ireo karazana asa soratra nataony karazana boky voasoratra lohatenin’ny boky taona amboaran-tononkalo antosifafy 2004 amboaran-tononkalo ho an’ny zaza fraîcheurs d’enfance 2004 sombintantara ditra nahazo ny loka voalohany tamin’ny fifaninanana nataon’ny club des amis de la star 1969 tantara fandefa amin’ny onjam-peo biloka isan’ny tantara mendrika tamin’ny fifaninanana nokarakarain’ny radio madagasikara 1987 tantara foronina sehatra nahazo ny loka faharoa nokarakarain’ny akademia malagasy tamin’ny fankalazana ny faha-110 taonany. 2013
Ny fanoloran-kevitra mikasika ny fomba fitsaboana na ny tokony hatao andavanandro ny hevitra. Fampahatsiahivana no maro amin’ny ankapobeny. Miantefa mivantana amin’ny mpitarika ny hevitra rehetra. Ny vehivavy mihoatra ny 30 taona no maro an’isa manolo-kevitra. Ny fanatanterahana anjaran’ny tovolahy sy ny olontsotra ity andraikitra ity ; izay toromariky ny mpitarika no henoina ; sady endrika fankatoavana ny lamina izany no manafaingana ny fiarovana ny marary. Ny fitsaboana an’ireo olona heverina fa manam-pahefana amin’izany. Hatreto dia lehilahy avokoa no miandraikitra ny fitsaboana nentim- paharazana. Na tsy mandray anjara mivantana amin’ny fiarovana ny ainy sy ny fiarahamonina aza izay olona mihetsika ambalavelona, dia azo lazaina ho loharanom- baovao ihany izy ireo. Miainga amin’ny votoatin’ny teny sy ny fihetsika ataony mantsy no ahalalan’ny mpiaramonina ny zava-misy mikobokobona any anatin’ny karazam-pifandraisana samihafa, toy ny karazana ody na famosaviana nahazo ilay marary.
Rehefa miresaka ady dia tsy maintsy misy ny fifampihantsiana isan-karazany. Nampiasain’ny mpanoratra izany entina mandoko ny fomba filazan-javatra sy ny fizotry ny tantara. Toy izao no fanehoany izany nanja manatona ary ianao raha sahy! Rebia raleka no mety ho voan’ity fa tsy izaho! Inona ity an-tanako ity fa tsy antsipika! Nanja alefaso ary! Manatona fa vonona aho! Eto dia ny ady nifanaovan’i nanja sy ny iray amin’ireo jiolahy, rebia, no asehon’ny mpanoratra. Samy tsy misy manaiky ho resy ny andaniny sy ny ankilany ka samy mampiasa ny fahaizany sy ny heriny mba handesena ny mpifanandrina. Azo lazaina ho maivana sy tsy misy heviny ny tantara raha ny feona totohondry sy daka fotsiny no omena ho ren’ny mpihaino ka izany indrindra no nampiasan’ny mpanoratra ny fifampihantsiana. Ny fisian’izany fifampihantsiana izany dia nentin’ny mpanoratra hampangitakitaka ny mpanaraka ny tantara. Fanampin’izany, ny fisian’ny ady ifanaovana dia fitaomana ny mpamaky mba tsy ho monamonaina amin’ny fanarahana ny fizotry ny tantara. 3.2.3. Ny fitiavana sy ny fivavahana ary ny fitandrovam-pihavanana. Manoloana ny fisamboaravoaran’ny fihetseham-po samihafa teo amin’i nanja dia dia niezaka ny nampitony ny tenany izy. Raha io lafiny fihetseham-po io mantsy no tsiahivina fohy dia teo aloha ny fitaintainana noho ny tsy fahitana an-drobena ary teo ihany koa ny fanendrikendrehana nataon’i haingo an’i nanja noho ny hasarotam-piaro. Ny fitiavana sy ny finoana ary ny fihavanana no nentin’i nanja namaha izany olana sy fitsapana izany. A ny fitiavana naseho tamin-drobena. Rehefa eo anatrehan’ny olana ny olona, mazana, dia kivy sy mamoy fo. I nanja kosa eto anefa dia niezaka ny niatrika izay rehetra olana niseho teo amin’ny fiainany. Ny famonjena an-drobena dia anisan’ny nanehoany ny fitavana. Miavaka ny fanehoan-kevitry ny mpanoratra eto mandoko izany halehiben’ny fitiavan’i nanja izany satria dia mampiasa ny tonon-kira madinika izy entina mandoko ny fitiavana. Ary koa mampiasa ny tamberin-teny hanamafisana izany halehiben’ny fitiavana izany. Ny fampiasana ny tonon-kira. Tonon-kiran’i bruno raisner no nampiasain’ny mpanoratra eto izay mitondra ny lohateny hoe kotro-baratra.
Na olon-tsy manoa dia fiadiana soa fehiny noho ny fahatsapan’ny malagasy fa tsy rariny ny ataon’ny mpitondra satria tsy mijery ny fahoriana manjo azy no nahatonga ny fihetsiketsehana tamin’ity vanim- potoana ity. Na dia nohalalahana aza mantsy ny toe-karena teto amin’ny firenena dia tsy nisy fiantraikany taty amin’ny fiainan’ny vahoaka madinika izany. Na dia maro koa aza ireo orinasa vahiny nitrandraka ny harem-pirenena, dia tsy nisy tombony ho an’ny vahoaka izany. Roso tokoa ireto vahoaka nentin’ny hafanam-pony. Tsy nitsinjo izay hiafarany fa nentin’ny fo sy ny saina miandrandra fiovana tanteraka. Niharihary fa tena niandrandra mpitondra vaovao hanova ny fari-piainany izy. Mbola nisy tolom- bahoaka indray taty amin’ny taona 2002. Hodinihina ny mombamomba izany. 2 1 3 ny antony nahatonga ny tolona tamin’ny taona 2002
Iii. Fizarana fahatelo ny lalao filaza singa kanto iray maha tantara ny tantara ny filalaovana eo amin’ny filaza. Ny filaza dia fomba iray entina milaza zavatra na trangan-javatra iray. Hoy mantsy genette hoe tsy ny mandidy, mamolavola fihetseham-po, manambara fepetra ny anjara asan’ny fitantarana fa mitantara tantara iray fotsiny ihany ; izany hoe, mitatitra ny zava-misy marina na noforoporonin’ny saina fotsiny ihany, amin’ny alalan’ny filaza tokana na maro 38 1972, tak. 183 misy ambaratongany ny fomba filaza na dia samy filaza tokana na filaza maro izao ihany aza. Ny filalaovana eo amin’ny fiovaovan’ny endrika isehoan’ny matoanteny manamaivana manamafy no maha filaza ny filaza. Tsy ny fahasamihafana misy amin’ny milaza ny marina, mandidy, mihetsi-po no tanjona fa ny elanelan’ny ambaratonga ao anatin’ny filazana ny marina ; ary ny fahasamihafana dia mifototra amin’ny fiovaovan’ny fomba filazana39 genette, 1972, tak. Ny filaza dia anarana nomena ireo karazana endrika matoanteny ampiasaina mba hanamarinana ny zavatra tiana hambara sy mba hanambarana ireo karazana fomba fijery toe-javatra na tranga iray izay nosafidiana ny fisiany40 genette, 1972, tak. Noho izany, fomba fototra roa entina handrindrana ny fampahafantarana ny fitantarana amin’ny filaza ny elanelana sy ny ambaindain’ny sary na ny jery velarana41 genette, 1972, tak. 184 3.1. Ny lalao elanelana miovaova araka ny tranga tantaraina ny elanelana. Misy tranga roa mifanohitra no hita amin’ny filalaovana amin’ny elanelana, satria ho an’ny lalao elanelana dia mampivezivezy ny tranga tantarainy ny mpitantara hanatona azy ka hanalavitra ny
Teny famaranana ity asa fikarohana natao teto ity dia naompana indrindra tamin’ny fanadihadiana ny fampianarana ny taranja malagasy ao amin’ny ltpa ka nomena ny lohateny hoe ny tsy fifanojoan’ny fandaharam-pianarana sy laminasa fanabeazan’ny taranja malagasy sy ny fampianarana eny amin’ny lisea tekinika. Tranga hita tao amin’ny lycée technique et professionnel ampefiloha, taona faharoa nosafidina manokana ity lohahevitra ity mba hijerena manokana izay lafiny hanatsarana ny fampianarana ny taranja malagasy eny anivon’ireny lisea tekinika ireny, miainga amin’ny fandaharam- pianarana. Tsy ho hita anefa ny hanitsiana izany raha tsy efa nahita ny fomba fampiharana azy ny mpikaroka. Izay indrindra no antony nanatanterahana ny firotsahana an-tsehatra tao amin’ny ltpa ary nisafidianana ny taona faharoa amin’ny lalam-piofanana varotra. Tao amin’ny fizarana voalohany, fanoritsoritana ny hodidina niasana no niaingana tamin’ny asa izay natao. Tao anatin’izany no nahafahana naneho ireo voambolana samihafa sy ny lalantsaina mamaritra ny asa fikarohana. Notsoahina avy tamin’izany fa ny nampiharana ny fandaharam-pianarana ao amin’ny lisea tekinika, ho an’ny taona faharoa amin’ny lalam-piofanana varotra no ifantohan’ny asa fikarohana. Ny fizarana faharoa kosa no nahafahana namaritra fa misy tsy fifanojoana eo amin’ny fandaharam-pianarana ho an’ny taranja malagasy sy ny fampianarana ao amin’ny lisea tekinika, araka ny nahitana azy tao amin’ny lalam-piofanana varotra. Nisongadina izany teo amin’ny tanjona, ny vontoatim-pahalalana, ny fomba fampitana ny fampianarana mitaha amin’ny tsanganana ivoahan’ireo mpianatra ao amin’izany lalam-piofanana izany. Vokatr’izany toe-javatra izany dia lasa tsy manana ny lanjany ny taranja malagasy. Izany indrindra no nanosika anay hanolo-kevitra ho amin’ny fanatsarana izany fandaharam-pianarana izany tao amin’ny fizarana fahatelo. Tao anatin’izany no nananganana lasitra teorika hoenti-manangana sy mampihatra ny fandaharam-pianarana voahitsy hifanaraka amin’izay takin’ny fanofanana tekinika. Ny fahatanterahan’ireo eny amin’ny fampianarana tekinika dia miteraka fanomezan-kasina izany taranja izany indray ary hahafahana manatratra ny tsanganana andrasan’ireo mpianatra. Ny lalantsaina nampiasaina tamin’ity asa fikarohana ity dia ny lalantsaina vaovao entina mamolavola fandaharam-pianarana arak’i de landsheere 1972b , izay
Lohahevitra 2 ny hasin’ny tsirairay, ny lanjany, ny lanjan’ny hasin’ny tanindrazana, ny endrika isehoany, ary ny tanora sy ny avara-pianarana ary ny fahefana amam-pitondrana. Ny fanatanterahana ny fampiharana an’ireo z. D ireo moa izany dia tsy andrasana ela fa ny mety indrindra dia amin’ny seho faharoa manaraka ny fahavitan’ny lesona. Ny fanadihadiana lahatsoratra hatrany moa no tolo-kevitra atolotray hanatanterahana io fampiharana io, mba hahafahana mitrandraka hevi-baovao hanampy na hanamafy ny lesona efa vita. 3.2.2.8. Fandrafetana ny fitsinjarana ora isaky ny seho
Soameva fa tsy indry ihany ve no nilaza teo fa tokony samy handray ny andraikitra tandrify azy ny tsirairay hanafaonana an io? Ka inona no maha taitra an-dry raha hitory azy aho? Tsy misy hafa tsy izay no hahafay azy , ka hampitsaharany io fomba ratsiny io! Liza ka ny zanak indry foana manko no nolazain-dry hatr izay fa hoe antony tsy nitorian-dry an i bazy! Soameva diso be iny eritreritro iny , satria hitako ankehitriny fa mijaly ihany koa ny zanako amin io ataon i bazy io. Mila manana dada miova ry zareo fa tsy dada hanao herisetra amin ny vady aman-janany isan andro izao. Heverin-dry fa mora moa ny nahita ny fijalian i mbola tamin ny nandoroan i bazy ny boky sy cahié-ny ireny! Mila mijoro aho hiaro ny tenako sy ny zanako amin ny herisetra ataon-drainy. Ka raha ny fitoriana azy any amin ny fitsarana no hanova zavatra , dia vonona ho amin izany aho! Liza zany marina ny vehivavy rehefa tapak hevitra an! Tsy matahotra ny rafozan-tsika? Soameva hiatrika an i bazy eo anatrehan ny fitsarana aza tsy atahorako ka vao maika izy? Miara-mihomehy any amin ny fanjakana mpanao ny lalàna zany sisa no andrasana fa raha izaho niharany fijaliana aloha , efa nahefa ny adidiko hanafoanana ny herisetra ataon ny lehilahy amin ny vadiny! Tapitra nosoratan’i nirintsoa mars 2013
Dubois j dictionnaire de linguistique. Librairie larousse. 17 rue paris ivè. 1970. Encyclopedia universsalis. Tomeii rajemisa-raolison r. Rakibolana malagasy. Ambozontany-analamahitsy- antananarivo madagascar. 2003. Robert p. Dictionnaire le robert 107 avenue. Paris xème. 1986.
Mirotsaka amin’ny fanamboaran-dalana ny orinasa amin’ny fotoana ilàna izany ary manohana hatrany, raha misy fikojakojana ny lalana ataon’olon-kafa. Miara- miasa amin’ny fokonolona ihany koa ny orinasa amin’ny fanaovana lakan-drano hanondrahana ny fambolena any an-toerana. Tsy very anjara ny fiangonana hoy ny dinika nifanaovanay tamin-drakotomalala jocelyn fa noraisin’izy ireo ho adidy ny fanamboarana ny fiaran’ny pretra tompom- paritany raha misy ny fahasimbany.
Samy manana ny fiheveran ny vokatra katsaka avy ny firenena tsirairay eran-tany; araka ny fiheverany avy ny fambolena azy. Maro ny efa mampiasa fitaovana avo lenta enti-mamokatra ny fambolena rehetra misy ampiasain ny mpamboly. Misy ihany moa ny tsy fahatomombanana am-panatanterahana ny asa fikarohana, ao ny antony ara-potoana, ao koa ny antony ny enti-manana amin ny fanaovana ny fikarohana ka tsy àry ho voalaza eto ny vokatra katsaka amin ny firenena rehetra maneran- tany. Misy santionany amin zany no entina mamantatra ny vokatra misy amin ny ankapobeny raha ny fahitana voly katsaka.
Razaka tsy nahare ny teny irerin-dranaivo teo ka nanontany maneso inona izato teny irerin’ingahy négociant e ! Ranaivo tsy miteny razaka tsy voapilera eny an-tsisim-bolinareo ireny fa ny raozy antonon’ny vazin’antananarivo e ! Ranaivo tsy ny raozy rehetra dia sahaza ny vazy avokoa fa mba misy koa ny raozy tsy fapakatra eny ambony latabatra, ary lazaiko anao fa tsy ny raozy irery koa anie no voninkazo eto madagasikara e ! Razaka voalazanao fa na dia ny songosongo koa aza dia voninkazo nefa tsy antonona ny olona mahalala fomba. Ranaivo tsy miteny fa vinitra dia vinitra ary nihodina fa tsy te-hifamaly
Tovana laharana 3 takela-panomanan-desona momba ny literatiora takela-panomanan-desona mpampianatra annie daty 21 janoary 2019 sekoly ltpa faharetany ora 2 kilasy 2g3 taranja malagasy zana-taranja literatiora lohatenin-desona ny literatiora an-tsoratra tanjona ankapobeny ity lesona ity dia mikendry ny hahaizan’ny mpianatra manavaka ny karazana literatiora araka ny fantontosana azy sy na ny endrika isehoany. Tanjona manokana aorian’ny fiafaran’ny lesona, ny mpianatra dia afaka mamaritra ny atao hoe literatiora an-tsoratra; manavaka ireo karazana literatiora an-tsoratra araka ny vontoatiny sy na ny endrika isehoany; mitia sy liana amin’ny literatiora an-tsoratra malagasy. Tahirin-kevitra simeon rajaona, takelaka notsongaina ii lala rakotoson raolisoa, lovako t10 fitaovana sombin-tantara, tononkalo
Ny efitrano dia azo lazaina fa manara-penitra ihany, saingy tsy misy jiro sy rano. Tsy mbola tafiditra ny herin’aratra na dia efa voaloa aza ny vola ampidirana jiro. Ny rano kosa dia mbola hiandrasana ny fanampiana avy any amin’ny fanjakana. Misy efitra 12 ny sekoly izay mitsinjara toy izao 2 biraon’ny tale sy ny surveillants 1 tranon’ny mpiambina 9 efitrano fianarana
Ny mangetana dia mitovy hevitra amin’ny hoe mitriatra, mitsefatsefaka. Ny fampiasan’ny mpanoratra ny voambolana mangetana eto dia entiny milaza fa tena marefo ny vatan’ity olona tantarainy eto amin’ny tononkalo noho ny zavatra nitranga teo amin’ny fiainany. Noho ny fahafatesan-dreniny dia toa hiongotra mbamin’ny ainy ihany koa.
Efa voalaza fa ny lycée nanisana , dia anisan’ny sekoly sarotiny mihitsy amin’ny tsy fanarahana ny fitsipika napetraka ifampifehezana. Ho an’ny mpianatra, dia voarakitra any anaty karine ifandraisan’ny sekoly amin’ny ray aman- dreniny izany. Terena mihitsy ny mpianatra hanara-dalàna mba hampizotra ny fampianarana. Hita ao anatin’ny fitsipika mifehy ny mpianatra19 , fa asa vadi- drano ny fanabeazana, ka tsy vita raha tsy ifanakonana20 ny tiana hambara dia ny hoe ny fiaraha-miasan’ny sekoly sy ny mpampianatra ary ny mpianatra no antoka mampahomby ny fampianarana.
Apary feno bay miforona ny vatan’ilay omby, amin’ny fahavaratra no misy azy io ny omby tsy misy fanafody araka ny voalaza ny mpiarakandro fa arakakaraka ny hitselafany azy no mampalaky sitrana azy, fa raha ny marina dia afaka eny ihany tsy mamono omby ity aretina ity fa saingy kosa mampijaly azy besoroka fivontosana eo amin’ny faritry ny tanany sy sorony ny vakisiny no hany azo atao miny -mahafaty; saribao mivonto sy miova mainty ny ariny fanefitra vakisiny. Mahafaty omby haingana boroka ; mihamahia ilay omby, tsy mety mahazo aina ary rehefa ela dia tsy afa- mitsangana omena vitaminina fivalanana mivalana tsy misy farany ilay omby